St. Franciskus Xaverius kirke

**St. Franciskus Xaverius kirke** er en katolsk menighet og kirke i Arendal, den eneste i det tidligere fylket Aust-Agder, stiftet i 1911.

## Menigheten
Da menigheten ble stiftet var det kun to katolikker i Arendal, den ene var Fru Sigrid Boe som skrev til biskop Johannes Olav Fallize i 1895 og fortalte om sin overgang til katolisismen. Hun fikk svar tilbake hvor Fallize uttrykte et ønske om å opprette menighet i byen. Det tok noen år, men 22. juli 1911 ble eiendommen med matrikkelnummer 236a og 294 på totalt  kvadratmeter kjøpt for  kr for å tilhøre en ny menighet i Arendal. På eiendommen var et trehus egnet som hospital, et stenhus tiltenkt som prestegård, samt en paviljong og et uthus. Eiendommen ble overtatt 1. oktober samme år. Misjonsstasjonen startet opp  11. november 1912, med Karl Kjelstrup (1874-1946) som første sogneprest. Det ble holdt høymesse denne dagen, med fullsatt kirke. Da Kjelstrup avtrådte stillingen som sogneprest i Arendal i 1921 var menigheten blant landets største. Fru Boe døde i 1954.

I 2017 hadde menigheten  medlemmer fra 60 ulike nasjoner. I tillegg til kirken driver menigheten  St. Franciskus barnehage og stiller med skoleprest til St. Franciskus skole som forøvrig er et selvstendig subjekt underlagt Oslo katolske bispedømme. Kirkesognet omfatter kommunene Arendal, Risør, Grimstad, Gjerstad, Vegårshei, Tvedestrand, Froland og Åmli i Aust-Agder, og Fyresdal og Nissedal i Telemark. Menigheten hører inn under Oslo Katolske Bispedømme. 

### Sogneprester
* Alan Cyril Littlewood, 1973–2001
* Arne Dominique Fjeld, 2001–2004
* Sigurd Markussen, 2004–2008
* Nikolas Goryczka, 2008–2013
* Grzegorz Gryz, 2013–2017
* Sigurd Markussen, 2017–2025
* Khiem Duc Nguyen, 2025–

## Kirken
Menighetens første kirke var en trekirke på Tyholmen som ble bygget etter ordre fra biskop Fallize. Allerede i 1914 var kirken og skolen menigheten drev for liten, men planene om ny kirke ble skrinlagt grunnet den første verdenskrig. I 1935 fikk menigheten valget om ny kirke eller ny skole, valgte da ny skole. I 1947 fikk menigheten avslag på tillatelse om å bygge ny kirke, da andre bygg ble prioritert først. Flere søknader ble så avslått om ombygging før en søknad endelig ble godkjent 3. juni 1952, men søknaden ble omhandlet som nybygg da ombyggingen var såpass omfattende.

24. januar 1954 ble så en ny og større murkirke vigslet på samme sted som den første kirken tidligere sto. Arkitekt var Ugland & Thorne. Kirken ble utvidet fra 110 sitteplasser til 150 i 2009 med nytt tilbygg til 5 millioner kroner. Nybygget ble tegnet av arkitket Kjell Jensen ved Arkitektkontoret Kjell Jensen AS. Det ble i samme omgang blant annet laget handikappheis, nye kontorer i etasjen under kirkerommet, lagt varmekabler i trappen ute, samt fundamentert ordentlig, da kirken sto på en sprekk i fjellet. Innvielsen på nybygget ble holdt 3. januar 2010, hvor kirken ble vigslet av biskop Bernt Ivar Eidsvig.

## Bilder

St. Franciskus Xaverius church blessing.jpg|Kirkevigselen av biskop Bernt Ivar Eidsvig i 2010 
St. F. kirke 2.jpg|Alter og høyalter  
St. F. kirke 3.jpg|Kirken 
St. kirke prestegaard.jpg|Prestegården, kloster for Fransiskanerne i Norge i perioden 2008-2017. 
Alter i St.Franciskus Xaverius kirke i Arendal med røde velum og tente alterltys. Palmesøndag.jpg|Alter i St. Franciskus Xaverius kirke med rød liturgisk farge i forbindelse med feiringen av Palmesøndag. Foto: Jan-Erik Løken
Talepult i St. Franciskus Xaverius kirke med rødt velum på Palmesøndag.jpg|Lesepulten i St. Franciskus Xaverius kirke med rødt velum i forbindelse med Palmesøndag. Foto: Jan-Erik Løken
Exterior of St. Franciskus Xaverius Catholic church in Arendal, Norway. Palmsunday.jpg|St. Franciskus Xaverius kirke etter utvidelsen i 2009. Bildet er fra feiringen av palmesøndag 14. april 2019. Foto: Jan-Erik Løken
Palmsunday mass, St. Franciskus Xaverius, Catholic church, Arendal, Norway. Pater Sigurd Markussen,.jpg|Sigurd Markussen sammen med ministranter i St. Franciskus Xaverius kirke i Arendal, Palmesøndag 2019. Foto: Jan-Erik Løken
Palmsunday mass, St. Franciskus Xaverius, Catholic church, Arendal, Norway. Pater Sigurd Markussen.jpg|Sigurd Markussen feirer messen i St. Franciskus Xaverius kirke i Arendal. Foto: Jan-Erik Løken


## Se også
* St. Franciskus skole
* St. Franciskus barnehage
* St. Franciskus hospital i Arendal

## Referanser


## Kilder
* *[[Agderposten]]* s. 10–11, 31. desember 2009

## Eksterne lenker
*